Ivana Mihić
<s>Ivana Mihić (Beograd, 13. januar 1970) srpska je glumica, producentkinja i spisateljica.</s>

<s>Biografija 
Ivana Mihić je odrasla na Banovom brdu.</s><s>Kao mala bavila se ritmičkom gimnastikom.</s><s>Na beogradskom takmičenju iz ritmičke gimnastike osvojila je sedmo mesto.</s><s>Zatim je ritmičku gimnastiku zamenila baletom i muzikom.</s><s>Završila je nižu baletsku školu "Lujo Davičo" i nižu muzičku školu "Vatroslav Lisinski", odsek klavir.</s><s>Glumu je upisala iz prvog puta, kao prva na listi.</s><s>Na prijemnom je izvodila monolog drame svog oca, "Žuta", a imitirala je svoju majku iz predstave "Viktor ili deca na vlasti" i glumicu Tanju Bošković.</s><s>Diplomirala je na Fakultetu dramskih umetnosti u Beogradu, u klasi profesora Milenka Maričića i profesora Branislava Žage Mićunovića, koju je prve dve godine vodio profesor Vladimir Jevtović.</s><s>U klasi sa njom bili su i: Dubravka Mijatović, Tamara Vučković, Dragan Mićanović, Nebojša Dugalić, Goran Šušljik, Željko Mitrović (glumac), Mirsad Tuka.</s>

<s>Filmsku karijeru započela je kao devetogodišnjakinja, ulogom u filmu Srećna porodica, a nastavila kao trinaetogodišnjakinja, ulogom u filmu Varljivo leto '68.</s><s>Pozorišnu karijeru započela je glavnim ulogama u predstavama "Neki to vole vruće" (Pozorište na Terazijama) i "Sirano od Beržeraka" (Narodno pozorište u Beogradu).</s><s>Snimila je za PGP RTS CD i kasetu sa muzikom iz predstave "Trinidad", i gostovala kao izvođač na CD-u Tine Milivojević "Uspavanke za bebe i malu decu".</s><s>1996. godine, Ivana je osnovala svoju filmsku producentsku kuću "HORIZONT", a kao producent i izvršni producent potpisuje sledeće filmove: Kupi mi Eliota, Mehanizam, Ona voli Zvezdu, Siroti mali hrčki 2010, kao i TV seriju Kuća sreće.</s>

<s>Sa filmovima producentske kuće "HORIZONT" učestvovala je u preko pedeset internacionalnim filmskim festivalima.</s><s>Za produkciju svojih filmova više puta je nagrađivana domaćim i stranim priznanjima.</s><s>Dobitnik je i filmske internacionalne nagrade za najbolju glumicu na Međunarodnom filmskom festivalu u Aleksandriji za ulogu u filmu Mehanizam.</s><s>Za istu ulogu nagrađena je "Oskarom popularnosti", 2000. godine, kao najpopularnija glumica po izboru publike, i nizom drugih priznanja.</s><s>Bila je član žirija Međunarodng filmskog festivala u Leču.</s><s>Četiri godine je bila predsednik "Skupština Asocijacije" filmskih producenata u Srbiji.</s><s>Angažovana je u nizu humanitarnih akcija pod nazivom "Izvor svetlosti".</s>

<s>Ivana se bavi i pisanjem.</s><s>Do sada je napisala i objavila četiri knjige: "Moj drug, ispodkrevetni Mrak" (u saradnji sa Verom Čukić), "Moj jedini život", "Led" i "Headhunters".</s><s>Od decembra 2008. godine piše kolumne za dnevne novine "Politika", u rubrici "Pogledi sa strane".</s>

<s>Kćerka je scenariste Gordana Mihića i glumice Vere Čukić.</s>

<s>Uloge</s>

<s>|- bgcolor="Lavender" align=center
| colspan="4" | 1970.-te
|-
| 1979. || Srećna porodica || starija kćerka
|- bgcolor="Lavender" align=center
| colspan="4" | 1980.-te
|-
| 1984. || Varljivo leto '68 || Vladica
|-
| 1987. || Oktoberfest || 
|-
| 1988. || Roman o Londonu (serija) || Mis Mun
|- bgcolor="Lavender" align=center
| colspan="4" | 1990.-te
|-
| 1991. || Sarajevske priče || Đana Rađenović
|-
| 1991. || Najtopliji dan u godini || Zoranova devojka
|-
| 1993. || Napadač || Jelena
|-
| 1993-1994. || Srećni ljudi || Katarina Keti Babović
|-
| 1995. || Terasa na krovu || Anđa Mišković
|-
| 1995-1996. || Srećni ljudi 2 || Katarina Keti Babović
|-
| 1996-1997. || Gore dole || Kristina Kiki Jakšić
|-
| 1998. || Kupi mi Eliota || 
|- bgcolor="Lavender" align=center
| colspan="4" | 2000.-te
|-
| 2000. || Mehanizam || Snežana
|-
| 2003. || Kuća sreće || 
|-
| 2005. || Libero || plavuša
|-
| 2005. || Ivkova slava || francuska snajka
|-
| 2006. || Uslovna sloboda || Marta
|-
| 2010. || Priđi bliže || Ljubica Protić 
|-
| 2010. || Ma nije on takav || Marina
|-
| 2008-2011. || Moj rođak sa sela || Divna Majstorović Vranić
|-
| 2012.-2017 || Vojna akademija (TV serija) || Emilija Stošić
|}</s>

<s>Izvori 
1. https://www.youtube.com/watch?v=LXI5gwv26_U</s>

<s>2. http://www.laguna.rs/a447_autor_ivana_mihic_laguna.html</s>

<s>3. http://www.ivanamihic.com/biografija.html</s>

<s>Spoljašnje veze</s>

<s>Srpske glumice
Srpski producenti</s>

